Logo programa PRIZMA
**PRIZMA** je elektronički program nadziranja koji se koristi za upravljanje stranih informacija skupljenih preko Interneta i drugih elektroničkih uređaja te je klasificiran kao tajna sa povjerljivim informacijama kojeg vodi američka National Security Agency (NSA) od 2007. PRIZMA, što je skraćenica za "Uređaj za planiranje integracije, sinkronizacije i menadžmenta resursa", je stoga vladina šifra za pokušaj skupljanja informacija znan službeno kao US-984XN.

Izvještaji složeni na temelju procurenih informacija opisuju program PRIZMA kao sustav dubokog nadziranja tijekom komunikacija uživo, pri čemu se pohranjuju razne informacije. Ciljana publika su klijenti raznih korporacija koji žive izvan SAD-a, ili američki državljani koji komuniciraju izvan te države. NSA navodno tako akumulira podatke putem raznih načina (email, video, glasovni chat, fotografije, razmjena datoteka, detalji o društvenim mrežama kao što je Facebook).

Ravnatelj državne agencije za informacije, James Clapper, navodi da PRIZMA ne može biti korištena tako da namjerno cilja na Amerikance ili ikoga tko živi u SAD-u. Navodi da američki kongres i tajni sud nadgledaju program te se brinu da se skupljanje i zadržavanje tajnih podataka Amerikanaca svodi na minimum.

*Washington Post* piše da procureni dokumenti ukazuju da je PRIZMINA aktivnost "glavni izvor sirovih informacija koje se koriste za izvještaje o analizama NSA." 2013. na vidjelo je izbio skandal kada je Američki nadzorni sud za strane informacije izdao direktivu telekomunikacijskom poduzeću Verizonu da preda NSA-u zapise svih njenih mušterija i telefonskih razgovora istih na dnevnoj bazi.

Zviždač u NSA-u, William Binney, je izjavio da je PRIZMA samo još jedan u nizu izvora informacija: "Telekomunikacijska poduzeća su NSA-u davala pristup svojim linijama za komunikaciju. Uređaji poduzeća Narus, koje je NSA stavila u razne sobe oko AT&T optičke mreže, ili Verizonova mreža, nisu mogli skupiti sve. Mogli su većinu, ali ne i sve. Stoga kako bi prikupili svu informaciju, morali su ići do service providera kako bi ispunili prazna polja. Zato i postoji PRIZMA - kako bi popunila nepoznanice. Također daje FBI-ju temelj za predstavljanje dokaza na sudu."

"Paralelni program, znan pod šifrom BLARNEY, skuplja metapodatke dok putuje širom Interneta. BLARNEY-jev sažetak [...] ga opisuje kao program za skupljanje informacija kako bi dobio pristup i iskoristio strane informacije koje su skupljene od globalnih mreža." *Guardian* je također 8. 6. 2013. otkrio još jedan veliki sustav za praćenje podataka preko Interneta, koji se zove "Boundless Informant [Bezgranični dopisnik]" nakon što su procurile informacije o istom.

Izvori
------

1. ↑  Leger, Donna Leinwand (8. 6. 2013), „Parts of NSA's PRISM program declassified", *USA Today*, pristupljeno 9. 6. 2013 .
2. ↑  „US intelligence mining data from nine U.S. Internet companies in broad secret program". *The Washington Post*. 6. 6. 2013. Pristupljeno 6. 6. 2013.
3. 1 2  Charles Savage (6. 6. 2013). „U.S. Confirms That It Gathers Online Data Overseas". New York Times. Pristupljeno 9. 6. 2013.
4. ↑  „Government: 11 things you need to know about US domestic spying". The Blaze. 7. 6. 2013. Arhivirano iz originala na datum 2013-06-25. Pristupljeno 2013-06-09.
5. ↑  „NSA Reportedly Mines Servers of US Internet Firms For Data". NPR. 6. 6. 2013.
6. ↑  „PRISM: Here's how the NSA wiretapped the Internet". Zdnet. 8. 6. 2013.
7. 1 2  Glenn Greenwald, Ewen MacAskill (7. 6. 2013). „NSA Prism program taps in to user data of Apple, Google and others". Guardian. Pristupljeno 9. 6. 2013.
8. ↑  „Intelligence chief blasts NSA leaks, declassifies some details about phone program limits", *Associated Press*, The Washington Post, 6. 6. 2013, arhivirano iz originala na datum 2013-06-15, pristupljeno 9. 6. 2013 .
9. ↑  „Prism scandal: Government program secretly probes Internet servers". 7. 6. 2013. Arhivirano iz originala na datum 2013-06-07. Pristupljeno 2013-06-09.
10. ↑  Greenwald, Glenn (6. 6. 2013). „NSA collecting phone records of millions of Verizon customers daily". *The Guardian*.
11. ↑  „NSA Whistleblower Speaks Out on Verizon, PRISM, and the Utah Data Center". Libertas Institute – Advancing the cause of liberty in Utah. Pristupljeno 9. 6. 2013.
12. ↑  „U.S. British intelligence mining data from nine U.S. Internet companies in broad secret program". Washington Post. 6. 6. 2013.
13. ↑  Glenn Greenwald; Ewen MacAskill (8. 6. 2013). „Boundless Informant: the NSA's secret tool to track global surveillance data". *The Guardian*. Pristupljeno 9. 6. 2013.

Vanjske veze
------------

* Najveći skandal za Obamu: Amerika špijunirala bukvalno sve!
* Facebook i Google "ne znaju ništa" o "Prizmi"